b'\n_START_ARTICLE_\nFrank Arnesen\n_START_SECTION_\nUra pelaajana\n_START_PARAGRAPH_\nPelaajana Arnesen edusti uransa huipulla hollantilaisia seuroja Ajax Amsterdam ja PSV Eindhoven ja voitti j\xc3\xa4lkimm\xc3\xa4isen riveiss\xc3\xa4 vuoden 1988 Euroopan cupin._NEWLINE_Arnesen oli Tanskan 1980-luvun maineikkaan maajoukkueen t\xc3\xa4rkeimpi\xc3\xa4 pelintekij\xc3\xb6it\xc3\xa4. H\xc3\xa4n edusti maataan 52 kertaa ja teki maaotteluissa 14 maalia. H\xc3\xa4n pelasi vuoden 1984 EM-kisoissa ja vuoden 1986 MM-kisoissa.\n_START_SECTION_\nPelaajauran j\xc3\xa4lkeen\n_START_PARAGRAPH_\nPelaajauransa j\xc3\xa4lkeen Arnesen toimi Bobby Robsonin apulaisvalmentajan PSV Eindhovenissa 1991\xe2\x80\x931993 ja siirtyi 1994 seuran general manageriksi. H\xc3\xa4n toimi teht\xc3\xa4v\xc3\xa4ss\xc3\xa4 kymmenen vuoden ajan ja hankki joukkueeseen sellaisia lahjakkuuksia kuin Ronaldon, Jaap Stamin, Ruud van Nistelrooyn ja Arjen Robbenin. Toukokuussa 2004 Arnesen j\xc3\xa4tti PSV:n ja siirtyi Tottenhamin manageriksi. Arnesen vastasi seuran pelaajahankinnoista ja lahjakkuuksien etsimisest\xc3\xa4, kun p\xc3\xa4\xc3\xa4valmentaja Jacques Santini keskittyi peluuttamiseen ja harjoituksien vet\xc3\xa4miseen. Toukokuussa 2005 Tottenham hyllytti Arnesenin, kun t\xc3\xa4m\xc3\xa4 k\xc3\xa4vi neuvotteluja mahdollisesta siirtymisest\xc3\xa4 Chelseaan. Lopulta tanskalainen siirtyi pitkien neuvottelujen j\xc3\xa4lkeen Spursista Chelseaan kes\xc3\xa4kuussa 2005. Uudessa seurassa h\xc3\xa4n vastasi scouttaamisesta ja oli hankkimassa seuraan muun muassa Salomon Kaloun, Florent Maloudan ja John Obi Mikelin. _NEWLINE_Marraskuussa 2010 Arnesen kertoi j\xc3\xa4tt\xc3\xa4v\xc3\xa4ns\xc3\xa4 Chelsean kauden j\xc3\xa4lkeen.  Helmikuussa 2011 h\xc3\xa4n kertoi jatkavansa uraansa Bundesliigaseura Hamburger SV:n urheilutoimenjohtajana.  Lokakuussa 2011 Arnesenista tuli seuran p\xc3\xa4\xc3\xa4valmentaja Michael Oenningin potkujen j\xc3\xa4lkeen. Arnesenin ohella valmennusteht\xc3\xa4vist\xc3\xa4 vastaa Rodolfo Cardoso, jolta puuttuu vaadittava lisenssi ja tanskalainen on n\xc3\xa4in ollen seuran virallinen p\xc3\xa4\xc3\xa4valmentaja.  Arnesenin valmennusurakka j\xc3\xa4i lopulta yhteen otteluun, jossa HSV voitti SC Freiburgin. 17. lokakuuta Arnesen v\xc3\xa4istyi valmentajan paikalta, kun seuran pitk\xc3\xa4\xc3\xa4n hamuamam Thorsten Fink otti teht\xc3\xa4v\xc3\xa4n vastaan.'